title: 2014/871/UE: Deċiżjoni tal-Kunsill tal- 1 ta' Diċembru 2014 dwar il-pożizzjoni li għandha tittieħed, f'isem l-Unjoni Ewropea, fit-Tmien Konferenza tal-Partijiet għall-Konvenzjoni dwar l-Effetti Transkonfini tal-Inċidenti Industrijali fir-rigward tal-proposta għal emenda fl-Anness I ta' dik il-Konvenzjoni

text:
               5.12.2014

               MT

               Il-Ġurnal Uffiċjali tal-Unjoni Ewropea

               L 349/50

         DEĊIŻJONI TAL-KUNSILL
   tal-1 ta' Diċembru 2014
   dwar il-pożizzjoni li għandha tittieħed, f'isem l-Unjoni Ewropea, fit-Tmien Konferenza tal-Partijiet għall-Konvenzjoni dwar l-Effetti Transkonfini tal-Inċidenti Industrijali fir-rigward tal-proposta għal emenda fl-Anness I ta' dik il-Konvenzjoni

      (2014/871/UE)

   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 192(1) flimkien mal-Artikolu 218(9) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               L-Unjoni hija Parti għall-Konvenzjoni dwar l-Effetti Transkonfini tal-Inċidenti Industrijali li saret f'Ħelsinki fis-17 ta' Marzu 1992 (1) (“il-Konvenzjoni”).

               (2)

               L-Anness I tal-Konvenzjoni fih kategoriji u sustanzi perikolużi msemmija sabiex jiġu definiti attivitajiet perikolużi.

               (3)

               Skont l-Artikolu 26(4) tal-Konvenzjoni, kwalunkwe emenda għall-Anness I tal-Konvenzjoni għandha issir effettiva, għal dawk il-Partijiet tal-Konvenzjoni li ma jkunux innotifikaw l-oġġezzjoni tagħhom, tnax-il xahar wara li tkun ġiet ikkomunikata lill-Partijiet mis-Segretarjat Eżekuttiv wara l-adozzjoni tagħha fil-Konferenza tal-Partijiet b'maġġoranza ta' disgħa minn għaxra tal-Partijiet preżenti u li jivvotaw waqt il-laqgħa, sakemm mill-inqas sittax-il Parti ma jkunux innotifikaw oġġezzjonijiet.

               (4)

               It-test tal-proposta għal emenda għall-Anness I tal-Konvenzjoni ġie miftiehem fi ħdan il-Grupp ta' Ħidma dwar l-Iżvilupp tal-Konvenzjoni, ġie approvat mill-Uffiċċju tal-Konvenzjoni, u se jkun propost għall-adozzjoni fit-Tmien Konferenza tal-Partijiet li se ssir f'Ġinevra mit-3 sal-5 ta' Diċembru 2014.

               (5)

               L-emenda għall-Anness I tal-Konvenzjoni għandha tallinja kompletament dak l-Anness mal-Anness I tad-Direttiva 2012/18/UE tal-Parlament Ewropew u tal-Kunsill (2).

               (6)

               L-emenda għall-Anness I tal-Konvenzjoni għandha għalhekk tiġi approvata.

               (7)

               Fiż-żmien tal-konklużjoni tal-Konvenzjoni, l-Unjoni għamlet riżervi dwar l-applikazzjoni tal-Konvenzjoni skont ir-regoli interni tal-Komunità. Dawk ir-riżervi kienu bbażati fuq diskrepanzi bejn l-Anness I tal-Konvenzjoni u l-leġislazzjoni tal-Unjoni fis-seħħ. Dawk id-diskrepanzi mhux se jibqgħu jeżistu wara li l-Anness I tal-Konvenzjoni jkun ġie emendat. Dawk ir-riżervi għandhom, għalhekk, jiġu rtirati ladarba l-emenda fl-Anness I tal-Konvenzjoni tkun saret effettiva,

         ADOTTA DIN ID-DEĊIŻJONI:
   Artikolu 1
   Il-pożizzjoni li għandha tittieħed f'isem l-Unjoni fit-Tmien Konferenza tal-Partijiet għall-Konvenzjoni dwar l-Effetti Transkonfini tal-Inċidenti Industrijali għandha tkun li tappoġġa, fis-sustanza, l-emenda proposta għall-Anness I tal-Konvenzjoni, kif ukoll il-corrigendum għalih, meħmużin ma' din id-Deċiżjoni.
   Artikolu 2
   Il-President tal-Kunsill huwa b'dan awtorizzat li jaħtar il-persuna jew persuni mogħtija s-setgħa li jirtiraw f'isem l-Unjoni r-riżervi li fadal li saru skont id-Deċiżjoni 98/685/KE (3) bil-kondizzjoni li l-emenda għall-Anness I tal-Konvenzjoni msemmija fl-Artikolu 1 ta' din id-Deċiżjoni ssir effettiva skont l-Artikolu 26(4) tal-Konvenzjoni.
   Artikolu 3
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, l-1 ta' Diċembru 2014.

            Għall-Kunsill

            Il-President

         B. LORENZIN

      (1)  ĠU L 326, 3.12.1998, p. 5.

      (2)  Direttiva Nru 2012/18/UE tal-Parlament Ewropew u tal-Kunsill tal-4 ta' Lulju 2012 dwar il-kontroll ta' perikli ta' inċidenti kbar li jinvolvu sustanzi u taħlitiet perikolużi, li temenda u sussegwentement tħassar id-Direttiva tal-Kunsill Nru 96/82/KE (ĠU L 197, 24.7.2012, p. 1).

      (3)  Deċiżjoni tal-Kunsill 98/685/KE tat-23 ta' Marzu 1998 dwar il-konklużjoni tal-Konvenzjoni dwar l-Effetti Transkonfini tal-Inċidenti Industrijali (ĠU L 326, 3.12.1998, p. 1).

      ABBOZZ TA' DEĊIŻJONI LI TEMENDA L-ANNESS I TAL-KONVENZJONI
      Ippreżentat mill-Grupp ta' Ħidma dwar l-Iżvilupp tal-Konvenzjoni
      Il-Konferenza tal-Partijiet,
      Filwaqt li tirrikonoxxi l-ħtieġa li jiġu aġġornati l-kategoriji ta' sustanzi u taħlitiet u tas-sustanzi msemmija u l-kwantitajiet ta' limitu tagħhom, kif jinsabu fl-Anness I tal-Konvenzjoni dwar l-Effetti Transkonfini tal-Inċidenti Industrijali, għall-finijiet li jiġu introdotti l-kriterji tas-Sistema Globalment Armonizzata ta' Klassifikazzjoni u Tikkettar ta' Sustanzi Kimiċi tan-Nazzjonijiet Uniti (ST/SG/AC.10/30/Rev.4) u li tinżamm il-konsistenza mal-leġiżlazzjoni korrispondenti tal-Unjoni Ewropea,
      Filwaqt li żżomm f'moħħha d-deċiżjoni tagħha li twettaq reviżjoni tas-sustanzi perikolużi u l-kwantitajiet tagħhom kif jinsabu fl-Anness I u d-deċiżjoni 2004/4 tagħha dwar l-istabbiliment ta' Grupp ta' Ħidma dwar l-Iżvilupp tal-Konvenzjoni,
      Tirrikonoxxi l-proposta li temenda l-Anness I, imħejjija mill-Grupp ta' Ħidma fuq il-bażi ta' reviżjoni fil-fond,
      Temenda l-Anness I tal-Konvenzjoni dwar sustanzi perikolużi għall-fini li jkunu definiti l-attivitajiet perikolużi billi tibdlu bit-test stabbilit fl-anness ta' din id-deċiżjoni.

      ANNESS

         SUSTANZI PERIKOLUŻI GĦALL-FINIJIET LI JKUNU DEFINITI L-ATTIVITAJIET PERIKOLUŻI
          (1)

      Fejn sustanza jew taħlita msemmija f'Parti II taqa' wkoll f'kategorija waħda jew aktar fil-Parti I, għandu jintuża l-limitu ta' kwantità mogħti fil-Parti II.
      Għall-identifikazzjoni ta' attivitajiet perikolużi, il-Partijiet għandhom jikkonsidraw proprjetajiet perikolużi attwali jew antiċipati u/jew kwantitajiet ta' sustanzi perikolużi kollha preżenti jew ta' sustanzi perikolużi li fir-rigward tagħhom ikun raġonevolment prevedibbli li jistgħu jiġu ġġenerati matul it-telf ta' kontroll ta' xi attività, inklużi l-attivitajiet ta' ħżin, fi ħdan xi attività perikoluża.
      Parti I.
      Kategoriji ta' sustanzi u taħlitiet mhux speċifikament imsemmija fil-Parti II

                  Kategorija skont s-Sistema Globalment Armonizzata ta' Klassifikazzjoni u Tikkettar ta' Sustanzi Kimiċi (GHS)

                  Limitu ta' kwantità
                  (tunnellati metriċi)

                              1.

                              Tossika akuta, Kategorija 1, ir-rotot ta' esponiment kollha (2)

                  20

                              2.

                              Tossika akuta:

                                          Kategorija 2, ir-rotot ta' esponiment kollha (3)

                                          Kategorija 3, ir-rotot ta' esponiment kollha (4)

                  200

                              3.

                              Tossiċità Speċifika għall-Organi fil-Mira (STOT) Espożizzjoni Waħda (SE) STOT, Kategorija 1 (5)

                  200

                              4.

                              Splussivi,— splussivi instabbli jew splussivi, meta sustanza, taħlita jew artikolu jaqgħu taħt Diviżjoni 1.1, 1.2, 1.3, 1.5 jew 1.6 ta' Kapitolu 2.1.2 tal-kriterji GHS jew sustanzi jew taħlitiet li jkollhom proprjetajiet esplożivi skont is-Serje ta' Test 2 tal-Parti I tar-Rakkomandazzjonijiet tan-NU dwar il-Ġarr ta' Oġġetti Perikolużi: il-Manwal tat-Testijiet u l-Kriterji (il-Manwal tat-Testijiet u l-Kriterji) u ma jappartjenux għall-klassijiet perikolużi Perossidi Organiċi jew Sustanzi u taħlitiet awtoreattivi (6)
                                  (7)

                  50

                              5.

                              Splussivi, meta s-sustanza, it-taħlita jew l-artikolu jaqgħu taħt id-Diviżjoni 1.4 tal-Kapitolu 2.1.2 tal-GHS (7)
                                  (8)

                  200

                              6.

                              Gassijiet fjammabbli, Kategorija 1 jew 2 (9)

                  50

                              7.

                              Aerosols (10) tal-Kategorija 1 jew 2, li jkollhom gassijiet fjammabbli tal-Kategorija 1 jew 2 jew likwidi fjammabbli tal-Kategorija 1

                  500 (nett)

                              8.

                              Aerosols tal-Kategorija 1 jew 2, li ma jkollhomx gassijiet fjammabbli tal-Kategorija 1 jew 2 u lanqas likwidi fjammabbli tal-Kategorija 1 (11)

                  50 000  (nett)

                              9.

                              Gassijiet ossidanti, Kategorija 1 (12)

                  200

                              10.

                              Likwidi fjammabbli:

                                          Likwidi fjammabbli, Kategorija 1, jew

                                          Likwidi fjammabbli tal-Kategorija 2 jew 3 li jinzammu f'temperatura ogħla mill-punt tat-tgħollija taghħom (13), jew

                                          Liwkidi oħra b'punt ta' fjammabbiltà ta' ≤ 60 °C, li jinzammu f'temperatura ogħla mill-punt tat-tgħollija taghħom (14)

                  50

                              11.

                              Likwidi fjammabbli:

                                          Likwidi fjammabbli tal-Kategorija 2 jew 3 meta kundizzjonijiet ta' proċessar partikolari, bħal pressjoni għolja jew temperatura għolja, jistgħu jikkawżaw perikli ta' aċċidenti industrijali (15), jew

                                          Likwidi oħra b'punt ta' fjammabbiltà ta' ≤ 60 °C meta kundizzjonijiet ta' proċessar partikolari, bħal pressjoni għolja jew temperatura għolja, jistgħu joħolqu perikli ta' aċċidenti industrijali

                  200

                              12.

                              Likwidi fjammabbli, Kategoriji 2 jew 3 li mhumiex koperti b'10 u 11 (16)

                  50 000

                              13.

                              Sustanzi u taħlitiet awtoreattivi u perossidi organiċi:

                                          Sustanzi u taħlitiet awtoreattivi, Tip A jew B jew

                                          Perossidi organiċi, Tip A jew B (17)

                  50

                              14.

                              Sustanzi u taħlitiet awtoreattivi u perossidi organiċi:

                                          Sustanzi u taħlitiet awtoreattivi, Tip C, D, E jew F jew

                                          Perossidi organiċi, Tip C, D, E, jew F (18)

                  200

                              15.

                              Perossidi organiċi, Tip C, D, E, jew F18

                  200

                              16.

                              Likwidi piroforici u solidi, Kategorija 1 Likwidi u solidi ossidanti, Kategorija 1, 2 jew 3

                  200

                              17.

                              Perikolużi għall-ambjent akkwatiku, Kategorija Akuta 1 jew Kronika 1 (19)

                  200

                              18.

                              Perikolużi għall-ambjent akkwatiku, Kategorija Kronika 2 (20)

                  500

                              19.

                              Is-sustanzi u t-taħlitiet li jirreaġġixxu b'mod vjolenti mal-ilma, bħall-kloru tal-aċitil, u t-tetrakloru tat-titanju

                  500

                              20.

                              Sustanzi jew taħlitiet li meta jiġu f'kuntatt mal-ilma jarmu gassijiet fjammabbli, Kategorija 1 (21)

                  500

                              21.

                              Sustanzi jew taħlitiet li meta jiġu f'kuntatt mal-ilma jarmu gassijiet fjammabbli, Kategorija 1 21 Sustanzi u taħlitiet li meta jiġu f'kuntatt mal-ilma jilliberaw gassijiet tossiċi (sustanzi u taħlitiet li meta jiġu f'kuntatt mal-ilma jew arja umda, jevolvu gassijiet tossiċi ħafna fil-Kategorija 1, 2 jew 3, bħal fosfid tal-aluminju u l-pentasulfid tal-fosfru)

                  200

      Parti II.
      Sustanzi msemmija

                  Sustanza

                  Il-limitu tal-kwantità
                  (tunnellati metriċi)

                              1a.

                              Nitrat tal-ammonja (22)

                  10 000

                              1b.

                              Nitrat tal-ammonja (23)

                  5 000

                              1c.

                              Nitrat tal-ammonja (24)

                  2 500

                              1d.

                              Nitrat tal-ammonja (25)

                  50

                              2a.

                              Nitrat tal-potassju (26)

                  10 000

                              2b.

                              Nitrat tal-potassju (27)

                  5 000

                              3.

                              Pentossidu tal-arseniku, aċidu tal-arseniku (V) u/jew imlieħ

                  2

                              4.

                              Triossidu tal-arseniku, aċidu arsenjuż (III) u/jew imlieħ

                  0,1

                              5.

                              Bromin

                  100

                              6.

                              Klorin

                  25

                              7.

                              Komposti tan-nikil f'forma ta' trab inalabbli: monossidu tan-nikil, diossidu tan-nikil, sulfur tan-nikil, disulfur tat-trinikil, triossidu tad-dinikil

                  1

                              8.

                              Etilenimmina

                  20

                              9.

                              Fluworin

                  20

                              10.

                              Formaldeid (konċentrazzjoni ≥ 90 %)

                  50

                              11.

                              Idroġenu

                  50

                              12.

                              Klorur tal-idroġenu (gass likwifikat)

                  250

                              13.

                              Alkili taċ-ċomb

                  50

                              14.

                              Gassijiet fjammabbli likwifikati Kategorija 1 jew 2 (inkluż gass likwifikat miż-żejt) u gass naturali (28)

                  200

                              15.

                              Aċitilena

                  50

                              16.

                              Ossidu tal-etilen

                  50

                              17.

                              Ossidu tal-propilen

                  50

                              18.

                              Metanol

                  5 000

                              19.

                              4, 4′-Metilen bis (2-kloranilina) u/jew imlieħ, f'forma ta' trab

                  0,01

                              20.

                              Isoċjanat tal-metil

                  0,15

                              21.

                              Ossiġnu

                  2 000

                              22.

                              Dijisoċjanat tat-tolwina (2,4 -Dijisoċjanat tat-tolwina u 2,6 -Dijisoċjanat tat-tolwina)

                  100

                              23.

                              Diklorat tal-karbonil (fosġenu)

                  0,75

                              24.

                              Arsina (triidrur tal-arseniku)

                  1

                              25.

                              Fosfina (triidrid tal-fosforu)

                  1

                              26.

                              Diklorat sulfuriku

                  1

                              27.

                              Triossidu tal-kubrit

                  75

                              28.

                              Poliklorodibenżofurani u poliklorodibenżodiossini (inkluż tetraklorodibenżodiossina TCDD)), ikkalkulati f'TCDD ekwivalenti (29)

                  0,001

                              29.

                              Il-karċinoġeni li ġejjin jew it-taħlitiet li jkollhom il-karċinoġeni f'konċentrazzjonijiet ogħla minn 5 % skont il-piż:
                              4-Amminobifenil u/jew l-imlieħ tiegħu, Benżotriklorur, Benżidina u/jew imlieħ, Etere tal-bis (klorometil), Etere tal-metil tal-klorometil, 1,2-Dibromoetan, Sulfat tad-dietil, Sulfat tad-dimetil, Klorur tad-dimetilkarbamojl, 1,2-Dibromo-3-kloropropan, 1,2-Dimetilidrażina, Dimetilnitrosammina, Triammid tal-Eżametilfosforiku, Idrażina, 2- Naftilammina u/jew imlieħ, 4-Nitrodifenil, u 1,3 Propansulton

                  2

                              30.

                              Prodotti taż-żejt u fjuwils alternattivi:

                                          (a)

                                          Gasolina u nafta;

                                          (b)

                                          Kerożina (inklużi fjuwils tal-ġettijiet),

                                          (ċ)

                                          Żjut tal-gass (inkluż fjuwils tad-diżil, żjut għat-tisħin tad-djar u distillati użati biex jipproduċu żejt tal-gass)

                                          (d)

                                          Żjut tal-fjuwil tqal;

                                          (e)

                                          Fjuwils alternattivi li jservu l-istess skopijiet u bi proprjetajiet simili fir-rigward tal-fjammabbiltà u l-perikli ambjentali għall-prodotti msemmija fil-punti (a) sa (d)

                  25 000

                              31.

                              Ammonja anidra

                  200

                              32.

                              Trifluworidu tal-boron

                  20

                              33.

                              Sulfid tal-idroġenu

                  20

                              34.

                              Piperidina

                  200

                              35.

                              Bis(2-dimetilamminoetil)(metil)ammina

                  200

                              36.

                              3-(2-Etileżilossi)propilammina

                  200

                              37.

                              Taħlitiet tal-ipoklorur tas-sodju klassifikati bħala perikolużi għall-ambjent akkwatiku tal-Kategorija Akuta I [H400] li fihom < 5 % ta' klorur attiv u mhux ikklassifikati f'xi waħda mill-kategoriji ta' periklu l-oħra fil-Parti I tal-Anness I. (30)

                  500

                              38.

                              Propilammina (31)

                  2 000

                              39.

                              Tert-butil akrilat (31)

                  500

                              40.

                              2-Metil-3-butenenitril (31)

                  2 000

                              41.

                              Tetraidro-3,5-dimetil-1,3,5-tijadiażina-2-tijon (dażomet) (31)

                  200

                              42.

                              Akrilat metiliku (31)

                  2 000

                              43.

                              Metilpiridina (31)

                  2 000

                              44.

                              Bromo-3-kloropropan (31)

                  2 000

            Corrigendum

                  1.

                  Anness, Parti I, entrata 8
                  Flok Aerosols aqra Aerosols (10)

                  2.

                  Anness, Parti I, entrata 11, l-aħħar linja
                  Flok perikli ta' aċċidenti industrijali aqra perikli ta' aċċidenti industrijali (14)

                  3.

                  Annex, Part II, entrata 43
                  Flok Metilpiridina (31) aqra 3-Metilpiridina (31)

                  4.

                  Anness, Noti 13, 15 u 16
                  Flok Kapitolu 2.4.2 aqra Kapitolu 2.6.2

         (1)  Kriterji skont is-Sistema Globalment Armonizzata tan-Nazzjonijiet Uniti (GHS) ta' Klassifikazzjoni u Tikkettar ta' Sustanzi Kimiċi (ST/SG/AC.10/30/Rev.4). Il-Partijiet għandhom jużaw dawn il-kriterji meta jiġu klassifikati sustanzi jew taħlitiet għall-għanijiet ta' Parti I ta' dan l-Anness, sakemm ma jkunux ġew adottati fil-leġiżlazzjoni nazzjonali kriterji oħra li jorbtu legalment. It-taħlitiet għandhom jiġu ttrattati bl-istess mod bħal sustanzi puri sakemm dawn jibqgħu fil-limiti ta' konċentrazzjoni stabbiliti skont il-proprjetajiet tagħhom skont il-GHS sakemm perċentwal tal-kompożizzjoni jew deskrizzjoni oħra tingħata b'mod speċifiku.

         (2)  Skont il-kriterji fil-Kapitoli 3.1.2 u 3.1.3 tal-GHS.

         (3)  Skont il-kriterji fil-Kapitoli 3.1.2 u 3.1.3 tal-GHS.

         (4)  Sustanzi li jaqgħu fil-kategorija ta' tossiċità akuta 3 mir-rotta orali għandhom jaqgħu taħt l-entrata tat-tossiċità akuta 2 fil-każijiet meta la l-klassifikazzjoni ta' tossiċità akuta tal-inalazzjoni u lanqas il-klassifikazzjoni ta' tossiċità akuta dermali ma jkunu jistgħu jiġu derivati, pereżempju minħabba nuqqas ta' daeja konklużiva dwar it-tossiċità dermali u tal-inalazzjoni.

         (5)  Sustanzi li ħolqu tossiċità sinifikanti fin-nies jew li, minħabba l-evidenza minn studji f'annimali esperimentali jistgħu jiġu preżunti li għandhom saħħa li jipproduċu tossiċità sinifikanti fin-nies wara espożizzjoni waħda. Sustanzi li ħolqu tossiċità sinifikanti fin-nies jew li, minħabba l-evidenza minn studji f'annimali esperimentali jistgħu jiġu preżunti li għandhom saħħa li jipproduċu tossiċità sinifikanti fin-nies wara espożizzjoni waħda Aktar linji gwida huma mogħtija fil-Grafika 3.8.1 u t-Tabella 3.8.1 ta' parti 3 tal-GHS.

         (6)  L-ittestjar għall-proprjetajiet esplożivi tas-sustanzi u t-taħlitiet ikun meħtieġ biss jekk il-proċedura ta' skrinjar skont l-appendiċi 6 (il-parti 3) tal-Manwal dwar it-Testijiet u l-Kriterji jidentifika s-sustanza jew it-taħlita bħala waħda li potenzjalment għandha proprjetajiet esplożivi.

         (7)  Il-klassi perikoluża tal-Isplussivi tinkludi oġġetti splussivi. Jekk il-kwantità tas-sustanza jew taħlita splussiva li jkun hemm fl-oġġett tkun magħrufa, dik il-kwantità għandha tiġi kkunsidrata għall-finijiet ta' din il-Konvenzjoni. Jekk il-kwantità tas-sustanza jew taħlita splussiva li jkun hemm fl-oġġett ma tkunx magħrufa, mela, għall-finijiet ta' din il-Konvenzjoni, l-oġġett sħiħ għandu jiġi ttrattat bħala splussiv.

         (8)  Jekk l-Isplussivi tad-diviżjoni 1.4 ma jkunux ippakkjati jew jiġu ppakkjati mill-ġdid, dawn għandhom jiġu assenjati għall-entrata 4 (Splussiv) sakemm ma jintweriex li l-periklu għadu jikkorrispondi għad-Diviżjoni 1.4, skont (GHS).

         (9)  Skont il-kriterji tal-Kapitolu 2.2.2 tal-GHS.

         (10)  L-aerosols huma klassifikati skont il-kriterji fil-Kapitolu 2.3 tal-GHS u fil-Manwal dwar it-Testijiet u l-Kriterji, Parti III, Taqsima 31 imsemmija hemmhekk.

         (11)  Sabiex tintuża din l-entrata, irid jiġi ddokumentat li d-dispenser tal-aerosol ma għandux gass fjammabbli tal-Kategorija 1 jew 2 u lanqas likwidu fjammabbli tal-Kategorija 1.

         (12)  Skont il-kriterji tal-Kapitolu 2.4.2 tal-GHS.

         (13)  Skont il-kriterji tal-Kapitolu 2.4.2 tal-GHS.

         (14)  Il-likwidi b'punt ta' fjammabbiltà ta' iktar minn 35 °C jistgħu jitqiesu bħala likwidi li ma jiħdux in-nar għal xi skopijiet regolatorji (eż. it-trasport) jekk ikunu nkisbu riżultati negattivi fit-test tal-kombustibilità sostnuta L. 2, fil-Parti III, Taqsima 32 tal-Manwal dwar it-Testijiet u l-Kriterji. Madankollu, dan ma jkunx validu f'kundizzjonijiet elevati bħalma huma temperatura jew pressjoni għolja, u għalhekk likwidi bħal dawn jiġu inklużi f'din l-entrata.

         (15)  Skont il-kriterji tal-Kapitolu 2.4.2 tal-GHS.

         (16)  Skont il-kriterji tal-Kapitolu 2.4.2 tal-GHS.

         (17)  Skont il-kriterji fil-Kapitoli 2.8.2 u 2.15.2.2 tal-GHS.

         (18)  Skont il-kriterji fil-Kapitoli 2.8.2 u 2.15.2.2 tal-GHS.

         (19)  Skont il-kriterji tal-Kapitolu 4.1.2 tal-GHS.

         (20)  Skont il-kriterji tal-Kapitolu 4.1.2 tal-GHS.

         (21)  Skont il-kriterji tal-Kapitolu 2.12.2 tal-GHS.

         (22)  Nitrat tal-ammonju (10 000): fertilizzanti kapaċi jiddekomponu lilhom nfushom.
      Dan japplika għal fertilizzanti komposti/imħalltin ibbażati fuq nitrat tal-ammonju –(fertilizzanti komposti/imħalltin li fihom nitrat tal-ammonju bil-fosfat u/jew potassa) u li kapaċi jiddekomponu waħedhom skont it-Test tal-Ħawt (Trough Test) (ara l-Manwal tat-Testijiet u l-Kriterji, parti III, sub-taqsima 38.2) u li fih il-kontenut ta' nitroġenu bħala riżultat ta' nitrat tal-ammonju huwa

                  (a)

                  bejn 15,75 % u 24,5 % bil-piż (15,75 % u 24,5 % kontenut tan-nitroġenu skont il-piż b'riżultat ta' nitrat tal-ammonju li jikkorrespondi għal 45 % u 70 % ta' nitrat ta' ammonju, rispettivament) u li fihom total ta' mhux iktar minn 0,4 % ta' materjali kombustibbli/organiċi jew jissodisfaw test xieraq ta' reżistenza għad-detonazzjoni (eż. prova f' tubu tal-azzar ta' 4 pulzieri);

                  (b)

                  15,75 % skont il-piż jew inqas u materjali kombustibbli mhux ristretti.

         (23)  Nitrat tal-ammonja (5 000); il-grad tal-fertilizzant.
      Dan japplika għal fertilizzanti puri bbażati fuq in-nitrat tal-ammonju u għal fertilizzanti komposti/imħalltin ibbażati fuq in-nitrat tal-ammonju meta l-kontenut tan-nitroġenu bħala riżultat ta' nitrat tal-ammonju jkun:

                  (a)

                  iktar minn 24,5 % skont il-piż, ħlief għal taħlitiet ta' fertilizzanti puri bbażati fuq in-nitrat tal-ammonju bid-dolomit, ġebel tal-ġir u/jew karbonat tal-kalċju b'purità ta' inqas minn 90 %;

                  (b)

                  iktar minn 15,75 % skont il-piż għal taħlitiet ta' nitrat tal-ammonju u sulfat tal-ammonju;

                  (c)

                  aktar minn 28 % (28 % kontenut ta' nitroġenu skont il-piż bħala riżultat tan-nitrat tal-ammonju li jikkorrispondi għal 80 % ta' nitrat tal-ammonju) skont il-piż għal taħlitiet ta' fertilizzanti puri bbażati fuq in-nitrat tal-ammonju bid-dolomit, ġebel tal-ġir u/jew karbonat tal-kalċju b'purità ta' inqas minn 90 % u li jissodisfaw ir-rekwiżiti ta' test xieraq ta' reżistenza għad-detonazzjoni (eż., prova f'tubu tal-azzar ta' 4 pulzieri).

         (24)  Nitrat tal-ammonju (2 500); il-grad tekniku.
      Dan japplika għal:

                  (a)

                  Nitrat tal-ammonju u taħlitiet ta' nitrat tal-ammonju meta l-kontenut tan-nitroġenu bħala riżultat tan-nitrat tal-ammonja jkun:

                              (i)

                              Bejn 24,5 % u 28 % skont il-piż, u li fihom hemm mhux iktar minn 0,4 % ta' sustanzi kombustibbli;

                              (ii)

                              Iktar minn 28 % skont il-piż, u li fihom iktar minn 0,2 % sustanzi kombustibbli;

                  (b)

                  Taħlit bl-ilma tan-nitrat tal-ammonju meta l-konċentrazzjoni tan-nitrat tal-ammonja tkun iktar minn 80 % bl-użin.

         (25)  Nitrat tal-ammonju (50): materjal u fertilizzanti mingħajr speċifikazzjoni (“off-specs”) li ma jkunux issodisfaw ir-rekwiżiti ta' test xieraq ta' reżistenza għad-detonazzjoni (eż., prova f'tubu tal-azzar ta' 4 pulzieri).
      Dan japplika għal:

                  (a)

                  Materjal irrifjutat matul il-proċess tal-manifattura u għal nitrat tal-ammonju u taħlitiet ta' nitrat tal-ammonju, fertilizzanti puri bbażati fuq nitrat tal-ammonju u fertilizzanti komposti/imħalltin ibbażati fuq nitrat tal-ammonju msemmija fin-noti 23 u 24, li qegħdin jiġu jew ġew irritornati minn min użahom l-aħħar lil manifattur, ħażna temporanja jew impjant ta' proċessar mill-ġdid għal tħaddim mill-ġdid, riċiklaġġ jew trattament għal użu sikur, għaliex ma jikkonformawx iktar mal-ispeċifikazzjonijiet tan-noti 23 u 24;

                  (b)

                  Fertilizzanti msemmija f'nota 22 (a) u nota 23 li ma jissodisfawx ir-rekwiżiti ta' test xieraq ta' reżistenza għad-detonazzjoni (eż., prova f' tubu tal-azzar ta' 4 pulzieri).

         (26)  Nitrat tal-potassju (10 000): Dan japplika għal dawk il-fertilizzanti komposti bbażati fuq in-nitrat tal-potassju (f'forma mrammla/granulari) li jkollhom l-istess proprjetajiet bħan-nitrat tal-potassju pur.

         (27)  Nitrat tal-potassju (5 000): Dan japplika għal dawk il-fertilizzanti komposti bbażati fuq in-nitrat tal-potassju (f'forma kristallina) li jkollhom l-istess proprjetajiet perikolużi bħan-nitrat tal-potassju pur.

         (28)  Bijogass mtejjeb: Għall-fini tal-implimentazzjoni ta' din il-Konvenzjoni, il-bijogass raffinat jista' jkun ikklassifikat taħt l-Entrata 14 tal-Parti 2 tal-Anness I meta jkun ġie pproċessat skont l-istandards applikabbli għall-bijogass purifikat u raffinat biex tkun żgurata kwalità ekwivalenti għal dik tal-gass naturali, inkluż il-kontenut tal-metan, u li jkollu massimu ta' 1 % ta' ossiġenu.

         (29)  Poliklorodibenżofurani u poliklorodibenżodiossini.
      Il-kwantitajiet ta' poliklorodibenżofurani u poliklorodibenżodiossini jiġu kkalkulati bl-użu ta' dawn il-fatturi ta' ekwivalenza tat-tossiċità mammifera u tal-bniedem għal diossini u komposti simili għad-diossini (TEF) tal-Organizzazzjoni Dinjija tas-Saħħa (WHO) kif evalwat mill-ġdid fl-2005:
      WHO 2005 TEF

                  Diossini

                  TEF

                  Furans

                  TEF

                  2,3,7,8-TCDD

                  1

                  2,3,7,8-TCDF

                  0,1

                  1,2,3,7,8-PeCDD

                  1

                  2,3,4,7,8-PeCDF

                  0,3

                  1,2,3,4,7,8-HxCDD

                  0,1

                  1,2,3,7,8-PeCDF

                  0,03

                  1,2,3,6,7,8-HxCDD

                  0,1

                  1,2,3,4,7,8-HxCDF

                  0,1

                  1,2,3,7,8,9-HxCDD

                  0,1

                  1,2,3,7,8,9-HxCDF

                  0,1

                  1,2,3,4,6,7,8-HpCDD

                  0,01

                  2,3,4,6,7,8-HxCDF

                  0,1

                  OCDD

                  0,0003

                  1,2,3,7,8,9-HxCDF

                  0,1

                  1,2,3,4,6,7,8-HpCDF

                  0,01

                  1,2,3,4,7,8,9-HpCDF

                  0,01

                  OCDF

                  0,0003

                  Taqsiriet: Hx = hexa, Hp = hepta, O = octa, P = penta, T = tetra.
                  Referenza: Martin Van den Berg u oħrajn, The 2005 World Health Organization Re-evaluation of Human and Mammalian Toxic Equivalency Factors for Dioxins and Dioxin-like Compounds, Toxicological Sciences, vol. 93, No. 2 (Ottubru 2006), pp. 223–241 (2006).

         (30)  Sakemm it-taħlita fl-assenza tal-ipoklorur tas-sodju ma tkunx ikklassifikata bħala akkwatika akuta, Kategorija 1.

         (31)  F'każijiet fejn din is-sustanza perikoluża taqa' fil-Kategorija 10 likwidi fjammabbli jew 11 likwidi fjammabbli, għall-finijiet ta' din il-Konvenzjoni għandhom japplikaw il-kwantitajiet li jikkwalifikaw il-limiti ta' kwantità l-iktar baxxi.


title: Deċiżjoni tal-Kunsill (UE) 2016/2077 tas-17 ta' Ottubru 2016 dwar il-pożizzjoni li għandha tiġi adottata f'isem l-Unjoni Ewropea fl-Organizzazzjoni Marittima Internazzjonali (OMI) matul is-70 sessjoni tal-Kumitat tal-Protezzjoni tal-Ambjent tal-Baħar u fis-97 sessjoni tal-Kumitat tas-Sikurezza Marittima, dwar l-adozzjoni ta' emendi għall-Anness VI tal-MARPOL, ir-Regolamenti SOLAS II-1, ir-Regolamenti SOLAS III/1.4, III/30 u III/37, ir-Regolamenti SOLAS II-2/1 u II-2/10, ir-Regolament SOLAS II-1/3-12, il-Konvenzjoni u l-Kodiċi tal-STCW, il-Kodiċi tas-Sistemi ta' Sikurezza kontra n-Nirien u l-Kodiċi tal-Programm Imtejjeb ta' Stħarriġ tal-2011

text:
               26.11.2016

               MT

               Il-Ġurnal Uffiċjali tal-Unjoni Ewropea

               L 320/36

         DEĊIŻJONI TAL-KUNSILL (UE) 2016/2077
   tas-17 ta' Ottubru 2016
   dwar il-pożizzjoni li għandha tiġi adottata f'isem l-Unjoni Ewropea fl-Organizzazzjoni Marittima Internazzjonali (OMI) matul is-70 sessjoni tal-Kumitat tal-Protezzjoni tal-Ambjent tal-Baħar u fis-97 sessjoni tal-Kumitat tas-Sikurezza Marittima, dwar l-adozzjoni ta' emendi għall-Anness VI tal-MARPOL, ir-Regolamenti SOLAS II-1, ir-Regolamenti SOLAS III/1.4, III/30 u III/37, ir-Regolamenti SOLAS II-2/1 u II-2/10, ir-Regolament SOLAS II-1/3-12, il-Konvenzjoni u l-Kodiċi tal-STCW, il-Kodiċi tas-Sistemi ta' Sikurezza kontra n-Nirien u l-Kodiċi tal-Programm Imtejjeb ta' Stħarriġ tal-2011
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 100(2), flimkien mal-Artikolu 218(9) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Jenħtieġ li l-azzjoni mill-Unjoni fis-settur tat-trasport marittimu jkollha l-għan li ttejjeb is-sikurezza marittima u tipproteġi l-ambjent tal-baħar.

               (2)

               Il-Kumitat tal-Protezzjoni tal-Ambjent tal-Baħar (MEPC) tal-Organizzazzjoni Marittima Internazzjonali ('OMI'), fid-69 sessjoni tiegħu, qabel dwar l-istabbiliment ta' sistema ta' ġbir ta' data obbligatorja għall-konsum tal-fjuwil u l-emendi meħtieġa għall-Kapitolu 4 tal-Anness VI għall-Konvenzjoni Internazzjonali għall-Prevenzjoni tat-Tniġġis minn Vapuri ('MARPOL Anness VI'). Dawk l-emendi huma mistennija li jiġu adottati matul is-70 sessjoni tal-MEPC, li għandha ssir f'Ottubru 2016.

               (3)

               Il-Kumitat tas-Sigurtà Marittima (MSC-Maritime Safety Committee) tal-OMI, li ltaqa' fil-95 u s-96 sessjoni tiegħu, approva emendi għar-Regolament II-1, ir-Regolamenti III/1.4, III/30 u III/37, ir-Regolamenti II-2/1 u II-2/10 u r-Regolament II-1/3-12 tal-Konvenzjoni Internazzjonali għas-Salvagwardja tal-Ħajja Umana fuq il-Baħar (SOLAS), għall-Konvenzjoni u l-Kodiċi Internazzjonali dwar l-Istandards ta' Taħriġ, Ċertifikazzjoni u Għassa għall-Baħħara ('il-Konvenzjoni u l-Kodiċi STCW'), għall-Kodiċi Internazzjonali għas-Sistemi tas-Sikurezza kontra n-Nirien ('Kodiċi FSS') u għall-Kodiċi tal-Programm Imtejjeb ta' Kontroll tal-2011 (il-'Kodiċi ESP 2011'). Dawk l-emendi huma mistennija li jiġu adottati matul is-97 sessjoni tal-MSC, li għandha tinżamm f'Novembru 2016.

               (4)

               L-emendi tal-Kapitolu 4 tal-Anness VI tal-MARPOL għandhom jistabbilixxu sistema globali u obbligatorja għall-ġbir tad-data għad-data li għandha tinġabar u tiġi rrapportata kull sena minn ċerti bastimenti, il-proċessi ta' verifika relatati mad-data rrappurtata, l-istabbiliment ta' dikjarazzjonijiet ta' konformità, sitwazzjonijiet li jikkonċernaw it-trasferiment tas-sjieda, il-preżentazzjoni tad-data lill-OMI, l-anonimizzazzjoni tad-data u l-aċċess għaliha, kif ukoll proċeduri biex tiġi kkonfermata l-konformità tal-bastimenti li jtajru l-bandiera ta' dawk li mhumiex parti mill-Anness VI tal-MARPOL. Ir-Regolament (UE) 2015/757 tal-Parlament Ewropew u tal-Kunsill (1) jistabbilixxi sistema tal-UE għall-monitoraġġ, ir-rappurtar u l-verifika (MRV) tal-emissjonijiet ta' CO2 u l-effiċjenza enerġetika tat-trasport marittimu. Dan japplika għall-bastimenti kollha b'aktar minn 5 000 tunnellaġġ gross li jaslu f'portijiet, ikunu fihom, jew jitilqu minnhom taħt il-ġurisdizzjoni ta' Stat Membru mill-1 ta' Jannar 2018 'il quddiem, irrispettivament minn fejn huma rreġistrati il-bastimenti.

               (5)

               L-Artikolu 22 tar-Regolament (UE) 2015/757 jinkludi klawżola ta' reviżjoni fil-każ ta' ftehim internazzjonali f'dan il-qasam. L-adozzjoni tal-emendi għall-Kapitolu 4 tal-Anness VI tal-MARPOL ser tibda proċess ta' reviżjoni bħal dan, li jista' jwassal għal proposta biex jiġi emendat ir-Regolament (UE) 2015/757 sabiex ikun żgurat l-allinjament, safejn ikun xieraq, mas-sistema tal-ġbir tad-data globali maqbula fl-OMI.

               (6)

               L-emendi tar-Regolamenti SOLAS II-1/1, II-1/2, II-1/3, II-1/4, II-1/5, II-1/6, II-1/7, II-1/8-1, II-1/9, II-1/10, II-1/12, II-1/13, II-1/15 — 17, II-1/19, II-1/21 — 22 u II-1/35 ser jintroduċu bidliet editorjali u konsegwenzjali, kif ukoll bidliet li jikkonċernaw ir-rekwiżiti ta' suddiviżjoni u ta' stabbiltà f'kundizzjonijiet ta' ħsara għat-titjib tas-sopravivenza tal-bastiment tal-passiġġieri f'każ ta' ħsara. Id-Direttiva 2009/45/KE tal-Parlament Ewropew u tal-Kunsill (2) tapplika għall-vapuri tal-passiġġieri u l-vapuri tal-passiġġieri ta' veloċità għolja li jitħaddmu fuq vjaġġi domestiċi. L-Artikolu 6(2)(a)(i) ta' dik id-Direttiva jipprevedi li vapuri ġodda tal-passiġġieri tal-Klassi A għandhom jikkonformaw bis-sħiħ mar-rekwiżiti tal-Konvenzjoni SOLAS tal-1974, kif emendata.

               (7)

               L-emendi għar-Regolament SOLAS II-1/1.2, ir-Regolament il-ġdid SOLAS II-1/19-1, u l-emendi għar-Regolamenti SOLAS III/1.4, III/30 u III/37 fir-rigward ta' provi tal-kontroll tal-ħsara jiffurmaw parti minn approċċ komprensiv għat-titjib tas-sopravivenza f'każ ta' għargħar bl-intenzjoni li tiġi mtejba s-sikurezza fuq il-bastimenti tal-passiġġieri ġodda u eżistenti. Id-Direttiva 2008/106/KE tal-Parlament Ewropew u tal-Kunsill (3), u b'mod partikolari r-Regolament V/2 tal-Kapitolu V tal-Anness I, tinkludi standards minimi obbligatorji għat-taħriġ u l-kwalifiki ta' kaptani, uffiċjali, baħħara u persunal ieħor fuq bastimenti tal-passiġġieri. Il-Konvenzjoni STCW, li ġiet inkorporata fil-liġi tal-Unjoni permezz tad-Direttiva 2008/106/KE, tinkludi rekwiżiti ta' taħriġ dwar l-istabbiltà tal-bastiment fit-tabelli ta' kompetenzi rilevanti tal-Kodiċi STCW.

               (8)

               L-emendi tar-Regolamenti SOLAS II-2/1 u II-2/10 ser jipprevedu li apparat tat-tifi tan-nar bir-ragħwa li għandu tal-anqas kapaċità ta' 135 l mhux ser ikun iżjed meħtieġ fil-kmamar tal-kaldarun fil-każ ta' kaldaruni domestiċi ta' anqas minn 175 kW, jew kaldaruni imħarsa minn sistemi fissi tat-tifi tan-nar b'applikazzjoni lokali bbażata fuq l-ilma. L-Artikolu 6(2)(a)(i) tad-Direttiva 2009/45/KE jipprevedi li l-vapuri ġodda tal-passiġġieri tal-Klassi A għandhom jikkonformaw bis-sħiħ mar-rekwiżiti tal-Konvenzjoni SOLAS tal-1974, kif emendati. Barra minn hekk, ir-Regolamenti SOLAS II-2/1 u II-2/10 huma applikabbli għall-vapuri tal-passiġġieri ġodda tal-Klassijiet B, C u D u l-vapuri eżistenti tal-passiġġieri tal-Klassi B skont l-Anness I, il-Kapitolu II-2 il-Parti A, il-punt 6.7 (“Arranġamenti fit-tifi tan-nar fi spazji tal-makkinarju”) tad-Direttiva 2009/45/KE, fejn huwa stabbilit li l-ispazji tal-makkinarju u l-kmamar tal-kaldaruni għandhom ikunu mgħammra b'sistemi li jistgħu jinġarru.

               (9)

               L-emendi tar-Regolament SOLAS II-1/3-12 ser jindirizzaw in-nuqqas fir-Regolament attwali fir-rigward tal-applikazzjoni tal-Kodiċi dwar il-Livelli ta' Storbju Abbord Bastimenti għal bastimenti li għalihom il-kuntratt tal-bini kien stabbilit qabel l-1 ta' Lulju 2014 u li l-primi tagħhom huma stabbiliti jew qegħdin fi stadju simili ta' bini fl-1 ta' Jannar 2015 jew wara u li l-kunsinna tagħhom ma għandhiex issir qabel l-1 ta' Lulju 2018. L-Artikolu 3 tad-Direttiva 2003/10/KE tal-Parlament Ewropew u tal-Kunsill (4) jistabbilixxi rekwiżiti minimi għall-protezzjoni tal-ħaddiema u jistipula valuri ta' limitu ta' espożizzjoni u valuri ta' azzjoni ta' espożizzjoni. Barra minn hekk, bħala leġislazzjoni sekondarja rilevanti, l-Artikolu 6(2)(a)(i) tad-Direttiva 2009/45/KE jagħmel l-applikazzjoni tal-Konvenzjoni SOLAS tal-1974, kif emendata, applikabbli għall-bastimenti ġodda tal-Klassi A, u l-Anness I PARTI C, ir-Regolament 15, ta' din id-Direttiva jistabbilixxi miżuri għat-tnaqqis tal-ħoss fl-ispazji tal-makkinarju għall-bastimenti ġodda tal-Klassi B, C u D.

               (10)

               L-emendi għall-Konvenzjoni u l-Kodiċi tal-STCW li għandhom x'jaqsmu mat-taħriġ speċifiku għall-bastimenti tal-passiġġieri u għall-Partijiet A u B tal-Kodiċi STCW ser jindirizzaw sfidi ġodda imposti mid-daqs akbar ta' bastimenti tal-kruċiera moderni u n-numru kbir ta' passiġġieri abbord u jinkludu erba' livelli distinti ta' taħriġ u familjarizzazzjoni: familjarizzazzjoni dwar emerġenza fuq bastiment tal-passiġġieri, taħriġ dwar il-ġestjoni tal-folla fuq bastiment tal-passiġġieri, taħriġ dwar il-ġestjoni tal-kriżijiet u tal-imġiba tal-bniedem fuq bastiment tal-passiġġieri, u taħriġ fir-rigward ta' bastiment tal-passiġġieri ro-ro. Id-Direttiva 2008/106/KE, b'mod partikolari r-Regolament V/2 tal-Kapitolu V tal-Anness I tinkludi standards minimi obbligatorji għat-taħriġ u l-kwalifika ta' kaptani, uffiċjali, baħħara u persunal ieħor fuq bastimenti tal-passiġġieri.

               (11)

               L-emendi għall-Kapitolu 13 tal-Kodiċi FSS ser jiċċaraw li l-kalkoli tad-dimensjonijiet tal-mezzi tas-salvataġġ, li huma magħmula abbażi tan-numru totali ta' persuni mistennija li jaħarbu mit-taraġ u permezz ta' bibien, kurituri u indani, għandhom isiru b'mod separat għal żewġ każijiet differenti ta' okkupanza tal-ispazji speċifikati. L-Artikolu 6(2)(a)(i) tad-Direttiva 2009/45/KE jistabbilixxi li l-vapuri ġodda tal-passiġġieri tal-Klassi A għandhom jikkonformaw bis-sħiħ mar-rekwiżiti tal-Konvenzjoni SOLAS tal-1974, kif emendati. Barra minn hekk, il-Kapitolu II-2, il-Parti A tal-Anness I tad-Direttiva 2009/45/KE japplika l-Kodiċi FSS adottat bir-Riżoluzzjoni MSC.98(73), għal bastimenti tal-Klassi B, C u D mibnija fl-1 ta' Jannar 2003 jew wara.

               (12)

               Sa fejn l-emendi għar-Regolamenti SOLAS II-1/1, II-1/2, II-1/3, II-1/4, II-1/5, II-1/6, II-1/7, II-1/8-1, II-1/9, II-1/10, II-1/12, II-1/13, II-1/15 — 17, II-1/19, II-1/21 — 22 u II-1/35, ir-Regolamenti SOLAS II-2/1 u II-2/10 u l-Kapitolu 13 tal-Kodiċi FSS jistgħu jaffettwaw id-dispożizzjonijiet tad-Direttiva 2009/45/KE f'dak li jikkonċerna vapuri tal-passiġġieri u vapuri tal-passiġġieri ta' veloċità għolja li jaħdmu fuq vjaġġi domestiċi, dawk l-emendi jaqgħu taħt il-kompetenza esklużiva tal-Unjoni.

               (13)

               L-emendi għall-Kodiċi ESP 2011 għandhom jipprovdu allinjament mas-serje Z10 aġġornata tar-Rekwiżiti Unifikati fi ħdan ir-Rekwiżiti Uniformi tal-Assoċjazzjoni Internazzjonali tas-Soċjetajiet ta' Klassifikazzjoni (is-serje Z10 IACS UR), li jikkonċernaw rekwiżiti ta' stħarriġ u ta' ċertifikazzjoni. L-Artikoli 5 u 6 tar-Regolament (UE) Nru 530/2012 tal-Parlament Ewropew u tal-Kunsill (5) jagħmlu l-applikazzjoni tal-Iskema ta' Valutazzjoni tal-Kundizzjoni (CAS) tal-OMI obbligatorja għat-tankers taż-żejt b'buq wieħed li jkollhom aktar minn 15-il sena. Il-Programm Imtejjeb ta' Spezzjonijiet matul il-kontrolli ta' Trasportaturi ta' Tagħbija bl-Ingrossa u ta' Tankers taż-Żejt jew il-Programm Imtejjeb ta' Stħarriġ (ESP) jispeċifika kif issir din il-valutazzjoni intensifikata. Billi l-CAS tuża l-ESP bħala l-istrument biex tikseb l-għan tagħha, kull bidla fl-ispezzjonijiet tal-ESP tkun applikabbli awtomatikament permezz tar-Regolament (UE) Nru 530/2012.

               (14)

               L-Unjoni la hija Membru tal-OMI u lanqas parti kontraenti għall-konvenzjonijiet u l-kodiċijiet rilevanti. Huwa għalhekk meħtieġ li l-Kunsill jawtorizza lill-Istati Membri biex jesprimu l-pożizzjoni tal-Unjoni u biex jesprimu l-kunsens tagħhom li jintrabtu b'dawk l-emendi, sa fejn dawn jaqgħu taħt il-kompetenza esklużiva tal-Unjoni,

         ADOTTA DIN ID-DEĊIŻJONI:
   Artikolu 1
   Il-pożizzjoni li għandha tiġi adottata f'isem l-Unjoni fis-70 sessjoni tal-Kumitat tal-Protezzjoni tal-Ambjent tal-Baħar tal-OMI għandha tkun li taqbel mal-adozzjoni tal-emendi għall-Kapitolu 4 tal-Anness VI tal-MARPOL, kif stipulati fl-Anness 7 għad-dokument tal-OMI MEPC 69/21/Add.1.
   Artikolu 2
   1.   Il-pożizzjoni li għandha tiġi adottata f'isem l-Unjoni fis-97 sessjoni tal-Kumitat tas-Sigurtà Marittima tal-OMI għandha tkun li taqbel mal-adozzjoni tal-emendi li ġejjin għal:

               (a)

               Ir-Regolamenti SOLAS II-1/1, II-1/2, II-1/3, II-1/4, II-1/5, II-1/6, II-1/7, II-1/8-1, II-1/9, II-1/10, II-1/12, II-1/13, II-1/15 — 17, II-1/19, II-1/21 — 22 u II-1/35 kif stabbilit fl-Anness 1 għall-Ittra Ċirkolari tal-OMI Nru 3644 tal-20 ta' Mejju 2016;

               (b)

               Ir-Regolament SOLAS II-1/1.2, ir-regolament ġdid II-1/19-1, u l-emendi tar-Regolamenti SOLAS III/1.4, III/30 u III/37 kif stabbilit fl-Anness 1 għall-Ittra Ċirkolari tal-OMI Nru 3644 tal-20 ta' Mejju 2016;

               (c)

               Ir-Regolamenti SOLAS II-2/1 u II-2/10 kif stabbilit fl-Anness 1 għall-Ittra Ċirkolari tal-OMI Nru 3644 tal-20 ta' Mejju 2016;

               (d)

               Ir-Regolament SOLAS II-1/3-12 kif stabbilit fl-Anness 1 għall-Ittra Ċirkolari tal-OMI Nru 3644 tal-20 ta' Mejju 2016;

               (e)

               Il-Konvenzjoni u l-Kodiċi tal-STCW li għandhom x'jaqsmu mat-taħriġ speċifiku għall-bastimenti tal-passiġġieri u għall-Partijiet A u B tal-Kodiċi STCW kif stabbilit fl-Annessi 8, 9 u 10 għad-Dokument tal-OMI MSC 96/25/Add.1;

               (f)

               Il-Kapitolu 13 tal-Kodiċi FSS kif stabbilit fl-Anness 2 għall-Ittra Ċirkolari tal-OMI Nru 3644 tal-20 ta' Mejju 2016;

               (g)

               Il-Kodiċi tal-ESP tal-2011 kif stabbilit fl-Anness 4 għall-Ittra Ċirkolari tal-OMI Nru 3644 tal-20 ta' Mejju 2016.

         2.   Jekk l-emendi għar-Regolament SOLAS II-1/6 imsemmija fil-punt (a) tal-paragrafu 1 jiġu riveduti fis-97 sessjoni tal-Kumitat għas-Sigurtà Marittima tal-OMI, il-pożizzjoni li għandha tiġi adottata f'isem l-Unjoni għandha tkun li taqbel mal-bidliet għal dawk l-emendi li jtejbu l-livelli attwali ta' sikurezza.
   Artikolu 3
   1.   Il-pożizzjoni li għandha tiġi adottata f'isem l-Unjoni kif tinsab fl-Artikoli 1 u 2 għandha tiġi espressa mill-Istati Membri, li huma membri tal-OMI, billi jaġixxu b'mod konġunt fl-interess tal-Unjoni.
   2.   Jista' jsir qbil dwar bidliet minuri fil-pożizzjonijiet imsemmija fl-Artikoli 1 u 2 mingħajr deċiżjoni ulterjuri tal-Kunsill.
   Artikolu 4
   L-Istati Membri huma b'dan awtorizzati li jagħtu l-kunsens tagħhom li jintrabtu, fl-interess tal-Unjoni, bl-emendi msemmija fl-Artikoli 1 u 2, sa fejn dawn jaqgħu taħt il-kompetenza esklużiva tal-Unjoni.
   Artikolu 5
   Din id-Deċiżjoni hija indirizzata lill-Istati Membri.

      Magħmul fil-Lussemburgu, is-17 ta' Ottubru 2016.

            Għall-Kunsill

            Il-President

         L. SÓLYMOS

      (1)  Ir-Regolament (UE) 2015/757 tal-Parlament Ewropew u tal-Kunsill tad-29 ta' April 2015 dwar il-monitoraġġ, ir-rappurtar u l-verifika ta' emissjonijiet tad-diossidu tal-karbonju mit-trasport marittimu, u li jemenda d-Direttiva 2009/16/KE (ĠU L 123, 19.5.2015, p. 55).

      (2)  Id-Direttiva Nru 2009/45/KE tal-Parlament Ewropew u tal-Kunsill tas-6 ta' Mejju 2009 dwar regoli u standards ta' sigurtà għal vapuri tal-passiġġieri (ĠU L 163, 25.6.2009, p. 1).

      (3)  Id-Direttiva 2008/106/KE tal-Parlament Ewropew u tal-Kunsill tad-19 ta' Novembru 2008 dwar il-livell minimu ta' taħriġ tal-baħħara (ĠU L 323, 3.12.2008, p. 33).

      (4)  Id-Direttiva 2003/10/KE tal-Parlament Ewropew u tal-Kunsill tas-6 ta' Frar 2003 dwar il-ħtiġiet minimi ta' saħħa u sigurtà li jirrigwardaw l-espożizzjoni ta' ħaddiema għal riskji li jirriżultaw minn aġenti fiżiċi (ħoss) (ĠU L 42, 15.2.2003, p. 38).

      (5)  Ir-Regolament (UE) Nru 530/2012 tal-Parlament Ewropew u tal-Kunsill tat-13 ta' Ġunju 2012 dwar l-introduzzjoni aċċellerata ta' rekwiżiti ta' buq doppju jew ta' disinn ekwivalenti għal tankers taż-żejt b'buq wieħed (ĠU L 172, 30.6.2012, p. 3).


title: 2011/589/UE: Deċiżjoni tal-Parlament Ewropew tal- 10 ta’ Mejju 2011 dwar l-għeluq tal-kontijiet tal-Aġenzija Ewropea dwar is-Sigurtà tan-Networks u l-Informazzjoni għas-sena finanzjarja 2009

text:
               27.9.2011

               MT

               Il-Ġurnal Uffiċjali tal-Unjoni Ewropea

               L 250/190

         DEĊIŻJONI TAL-PARLAMENT EWROPEW
   tal-10 ta’ Mejju 2011
   dwar l-għeluq tal-kontijiet tal-Aġenzija Ewropea dwar is-Sigurtà tan-Networks u l-Informazzjoni għas-sena finanzjarja 2009
   (2011/589/UE)
   IL-PARLAMENT EWROPEW,

               —

               wara li kkunsidra l-kontijiet annwali definittivi tal-Aġenzija Ewropea dwar is-Sigurtà tan-Networks u l-Informazzjoni għas-sena finanzjarja 2009,

               —

               wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea dwar is-Sigurtà tan-Networks u l-Informazzjoni għas-sena finanzjarja 2009, flimkien mat-tweġibiet tal-Aġenzija (1),

               —

               wara li kkunsidra r-rakkomandazzjoni tal-Kunsill tal-15 ta’ Frar 2011 (05892/2011 — C7-0052/2011),

               —

               wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,

               —

               wara li kkunsidra r-Regolament (KE) Nru 460/2004 tal-Parlament Ewropew u tal-Kunsill tal-10 ta’ Marzu 2004 li jistabbilixxi l-Aġenzija Ewropea dwar is-Sigurtà tan-Networks u l-Informazzjoni (3), u b’mod partikulari l-Artikolu 17 tiegħu,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament tal-Kunsill (KE, Euratom) Nru 1605/2002 rigward ir-Regolament Finanazjarju applikabbli għall-baġit ġenerali tal-Komunitajiet Ewropej (4), u b’mod partikolari l-Artikolu 94 tiegħu,

               —

               wara li kkunsidra l-Artikolu 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A7-0105/2011),

               1.

               Japprova l-għeluq tal-kontijiet tal-Aġenzija Ewropea dwar is-Sigurtà tan-Networks u l-Informazzjoni għas-sena finanzjarja 2009;

               2.

               Jagħti istruzzjonijiet lill-President tiegħu biex jgħaddi din id-deciżjoni lid-direttur eżekuttiv tal-Aġenzija Ewropea dwar is-Sigurtà tan-Networks u l-Informazzjoni, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f’Il-Ġurnal Uffiċjali tal-Unjoni Ewropea (Serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU C 338, 14.12.2010, p. 16.

      (2)  ĠU L 248, 16.9.2002, p. 1.

      (3)  ĠU L 77, 13.3.2004, p. 1.

      (4)  ĠU L 357, 31.12.2002, p. 72.


title: Deċiżjoni Nru 1673/2006/KE tal-Parlament Ewropew u tal-Kunsill ta' l- 24 ta' Ottubru 2006 dwar il-finanzjament ta' l-istandardizzazzjoni Ewropea

text:
               15.11.2006

               MT

               Il-Ġurnal Uffiċjali ta’ l-Unjoni Ewropea

               9

         DEĊIŻJONI Nru 1673/2006/KE TAL-PARLAMENT EWROPEW U TAL-KUNSILL
   ta' l-24 ta' Ottubru 2006
   dwar il-finanzjament ta' l-istandardizzazzjoni Ewropea
   IL-PARLAMENT EWROPEW U L-KUNSILL TA' L-UNJONI EWROPEA,
   Wara li kkunsidraw it-Trattat li jistabbilixxi l-Komunità Ewropea, b'mod partikolari l-Artikoli 95 u 157(3) tiegħu,
   Wara li kkunsidraw il-proposta mill-Kummissjoni,
   Wara li kkunsidraw l-opinjoni tal-Kumitat Ekonomiku u Soċjali Ewropew (1),
   Filwaqt li jaġixxu skond il-proċedura stabbilita fl-Artikolu 251 tat-Trattat (2),
   Billi:

               (1)

               L-istandardizzazzjoni Ewropea hija attività volontarja mwettqa minn u għall-partijiet li għandhom interess fl-istabbiliment ta' standards u ta' prodotti oħra ta' l-istandardizzazzjoni li jwieġbu għall-ħtiġijiet tagħhom. Dawn il-prodotti ta' l-istandardizzazzjoni huma stabbiliti mill-Kumitat Ewropew għall-istandardizzazzjoni, il-Kumitat Ewropew għall-istandardizzazzjoni elettroteknika, u l-Istitut Ewropew għall-Istandards fit-Telekomunikazzjoni, korpi elenkati fl-Anness I tad-Direttiva 98/34/KE tal-Parlament Ewropew u tal-Kunsill tat-22 ta' Ġunju 1998 li tistabbilixxi proċedura għall-għoti ta' informazzjoni fil-qasam ta' l-istandards u r-regolamenti tekniċi u r-regoli dwar is-servizzi tas-Soċjetà ta' l-Informazzjoni (3), (minn hawn "il quddiem imsejħa ‘il-korpi Ewropej għall-istandardizzazzjoni’).

               (2)

               Id-Direttiva 98/34/KE tippermetti lill-Kummissjoni, wara li tikkonsulta lill-Kumitat stabbilit mid-Direttiva, tressaq talbiet għall-istandardizzazzjoni lill-korpi Ewropej għall-istandardizzazzjoni. Linji Gwida Ġenerali għall-Kooperazzjoni bejn is-CEN, is-Cenelec u l-ETSI u l-Kummissjoni Ewropea u l-Assoċjazzjoni Ewropea għall-Kummerċ Ħieles tat-28 ta' Marzu 2003 (4) jistabbilixxu r-relazzjonijiet ta' sħubija bejn il-korpi Ewropej għall-istandardizzazzjoni u l-Komunità u l-Assoċjazzjoni Ewropea għall-Kummerċ Ħieles, li wkoll tipprovdi appoġġ għall-istandardizzazzjoni Ewropea.

               (3)

               Huwa meħtieġ li l-Kommunità tikkontribwixxi għall-finanzjament ta' l-istandardizzazzjoni Ewropea meta jitqies l-irwol utli li din għandha fl-appoġġ tal-leġiżlazzjoni u tal-politika tagħha. Minn naħa waħda, l-istandardizzazzjoni Ewropea tikkontribwixxi għall-funzjonament u għat-tisħiħ tas-suq intern, b'mod partikolari bis-saħħa tad-direttivi magħrufa bħala ‘Approċċ Ġdid’ fl-oqsma tas-saħħa, tas-sigurtà u tal-ħarsien ta' l-ambjent u tal-konsumaturi, u sabiex tiżgura l-interoperabilità f'oqsma bħalma hu dak tat-trasport. Min-naħa l-oħra, l-istandardizzazzjoni Ewropea tgħin biex tittejjeb il-kompetittività ta' intrapriżi billi tiffaċilita b'mod partikulari l-moviment liberu ta' merkanzija u ta' servizzi, l-interoperabilità tan-networks, il-mezzi ta' komunikazzjoni, l-iżvilupp u l-innovazzjoni teknoloġika f' attivitajiet bħalma hija t-teknoloġija ta' l-informazzjoni. Għaldaqstant, huwa xieraq li jiġi inkluż f'din id-Deċiżjoni l-finanzjament ta' l-attivitajiet ta' l-istandardizzazzjoni Ewropea fil-qasam tat-teknoloġija ta' l-informazzjoni u tat-telekomunikazzjonijiet, li wkoll huma rregolati, b'mod partikolari, bid-Deċiżjoni tal-Kunsill 87/95/KEE tat-22 ta' Diċembru 1986 dwar l-istandardizzazzjoni fil-qasam tat-teknoloġija ta' l-informazzjoni u tat-telekomunikazzjonijiet (5).

               (4)

               Jeħtieġ li din id-Deċiżjoni tagħti bażi legali ċara, sħiħa u ddettaljata għall-finanzjament mill-Komunità ta' l-attivitajiet kollha fir-rigward ta' l-istandardizzazzjoni Ewropea meħtieġa għall-implimentazzjoni tal-politika u l-leġiżlazzjoni tagħha.

               (5)

               Jeħtieġ li jiġi żgurat li l-intrapriżi żgħar u ta' daqs medju (SMEs), b'mod partikulari l-intrapriżi żgħar, żgħar ħafna u ta' snajja, ikunu kapaċi japplikaw l-istandards Ewropej. Għalhekk dawn l-istandards għandhom jiġu mfassla u addattati b'mod li jieħdu kont tal-karatteristiċi u l-ambjent ta' intrapriżi bħal dawn.

               (6)

               Il-finanzjament Komunitarju għandu ifittex li jistabbilixxi standards jew prodotti ta' standardizzazzjoni oħra, biex jiffaċilita l-użu tagħhom minn intrapriżi permezz tat-traduzzjoni tagħhom fid-diversi lingwi uffiċjali tal-Komunità, biex isaħħaħ il-koeżjoni tas-sistema Ewropea ta' standardizzazzjoni u biex jiżgura aċċess ġust u trasparenti għall-istandards Ewropej għal parteċipanti kollha tas-suq fi ħdan l-Unjoni Ewropea kollha. Dan huwa importanti b'mod speċjali fir-rigward ta' każijiet fejn l-użu ta' l-istandards jippermetti l-konformità mal-leġiżlazzjoni Komunitarja.

               (7)

               L-allokazzjonijiet għall-attivitajiet ta' l-istandardizzazzjoni Ewropea għandhom ikunu stabbiliti ta' kull sena mill-awtorità tal-baġit fil-parametri ta' pakkett finanzjarju indikattiv għal perjodu tal-qafas finanzjarju relevanti u għandu jkun is-suġġett ta' deċiżjoni annwali tal-Kummissjoni li tistabbilixxi l-ammonti u, fejn ikun il-każ, ir-rati massimi ta' kofinanzjament skond it-tip ta' attività.

               (8)

               Fid-dawl ta' l-ambitu wiesa' ħafna ta' l-istandardizzazzjoni Ewropea fl-appoġġ tal-politika u l-leġiżlazzjoni tal-Komunità u tat-tipi differenti ta' attivitajiet fir-rigward ta' l-istandardizzazzjoni, għandhom jiġu previsti arranġamenti differenti għall-finanzjament. Dan jikkonċerna prinċipalment għotjiet ta' flus mingħajr sejħiet għal proposti lill-korpi Ewropej għall-istandardizzazzjoni, bi qbil mad-dispożizzjonijiet tat-tieni subparagrafu ta' l-Artikolu 110(1) tar-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (6), (minn hawn il quddiem imsejjaħ ‘ir-Regolament Finanzjarju’), u l-Artikolu 168(1)(d) tar-Regolament tal-Kummissjoni (KE, Euratom) Nru 2342/2002 tat-23 ta' Diċembru 2002 li jistabbilixxi regoli dettaljati għall-implimentazzjoni tar-Regolament (KE, Euratom) Nru 1605/2002 (7).

               (9)

               Minbarra dan, l-istess għandu japplika fil-każ ta' dawk il-korpi li, filwaqt li mhumiex rikonoxxuti bħala korpi Ewropej għall-istandardizzazzjoni fl-Anness I tad-Direttiva 98/34/KE, ingħataw mandat f'att bażiku u ġew inkarigati biex iwettqu xogħol preliminarju b'appoġġ għall-istandardizzazzjoni Ewropea b'koperazzjoni mal- korpi Ewropej għall-istandardizzazzjoni.

               (10)

               L-Istati Membri huma mħeġġa li jiżguraw finanzjament nazzjonali xieraq għal xogħlijiet ta' standardizzazzjoni.

               (11)

               Minbarra dan, billi l-korpi Ewropej għall-istandardizzazzjoni jipprovdu appoġġ kontinwu għall-attivitajiet tal-Komunità, huma għandu jkollhom segretarjati ċentrali effettivi u effiċjenti. Għaldaqstant, il-Kummissjoni għandha tkun f'pożizzjoni li tagħmel għotjiet ta' flus lil dawk il-korpi li jkollhom għan ta' interess ġenerali Ewropew bla ma tapplika, fil-każ ta' għotjiet ta' flus għall-funzjonament, il-prinċipju tat-tnaqqis annwali msemmi fl-Artikolu 113(2) tar-Regolament Finanzjarju. Il-funzjonament effettiv tal-korpi Ewropej għall-istandardizzazzjoni jeħtieġ ukoll li l-membri nazzjonali ta' dawn il-korpi jaqdu l-obbligi tagħhom rigward kontributi finanzjarji lejn is-sistema Ewropea ta' l-istandardizzazzjoni.

               (12)

               Il-finanzjament ta' l-attivitajiet ta' l-istandardizzazzjoni għandu jkun ukoll kapaċi li jkopri attivitajiet ta' tħejjija jew supplementarji b'konnessjoni ma' l-istabbiliment ta' standards jew ta' prodotti oħra ta' l-istandardizzazzjoni. Dan jirreferi b'mod partikolari għax-xogħlijiet li għandhom x'jaqsmu mar-riċerka, it-tħejjija ta' dokumenti preliminari għal-leġiżlazzjoni, testijiet bejn laboratorji differenti u l-validazzjoni jew l-evalwazzjoni ta' standards. Minbarra dan, il-promozzjoni ta' l-istandardizzazzjoni fuq il-livell Ewropew u internazzjonali għandha tinkludi t-twettiq ta' programmi ta' koperazzjoni u ta' assistenza teknika ma" pajjiżi terzi. Sabiex jittejjeb l-aċċess għas-suq u tissaħħaħ il-kompetittività ta' l-intrapriżi ta' l-Unjoni Ewropea, għandu għalhekk isir provvediment għal għotjiet ta' flus lil korpi oħra permezz ta' sejħiet għal proposti jew, fejn ikun il-każ, proċeduri għall-għoti ta' kuntratti.

               (13)

               Ftehim ta' sħubija huma ffirmati regolarment bejn il-Kummissjoni u l-korpi Ewropej għall-istandardizzazzjoni sabiex jiġu stabbiliti r-regoli amministrattivi u finanzjarji dwar l-iffinanzjar ta' l-attivitajiet ta' l-istandardizzazzjoni skond id-dispożizzjonijiet tar-Regolament Finanzjarju. Il-Parlament Ewropew u l-Kunsill għandhom jinżammu infurmati bil-kontenut ta' dawn il-ftehim.

               (14)

               Meta titqies in-natura speċifika tax-xogħlijiet ta' l-istandardizzazzjoni, u b'mod partikolari ta' l-involviment fil-proċess ta' l-istandardizzazzjoni ta' numru ta' partijiet interessati, għandu jintgħaraf li l-kofinanzjament ta' l-attivitajiet ta' produzzjoni ta' l-istandards Ewropej, jew ta' prodotti oħra ta' l-istandardizzazzjoni li jirċievu għotjiet ta' flus mill-Komunità jkun jista' jsir permezz ta' kontribuzzjonijiet mhux finanzjarji, per eżempju bit-tqegħid ta' esperti għad-dispożizzjoni tal-ħidma.

               (15)

               Biex tiġi żgurata l-implimentazzjoni effettiva ta' din id-Deċiżjoni, għandu jkun hemm il-possibiltà li tkun użata l-kompetenza neċessarja, partikolarment fir-rigward ta' verifika u ta' amministrazzjoni finanzjarja, kif ukoll tal-mezzi ta' appoġġ amministrattiv li jistgħu jiffaċilitaw l-implimentazzjoni, u li jkun evalwat regolarment ir-relevanza ta' l-attivitajiet li jirċievu l-finanzjament mill-Komunità biex jiġu żgurati l-utilità u l-impatt tagħhom.

               (16)

               Jeħtieġ ukoll li jittieħdu miżuri xierqa biex jiġu evitati l-frodi u l-irregolaritajiet, kif ukoll biex jiġu rkuprati fondi li jkunu tħallsu mingħajr ma kienu dovuti bi qbil mar-Regolamenti tal-Kunsill (KE, Euratom) Nru 2988/95 tat-18 ta' Diċembru 1995 dwar il-protezzjoni ta' l-interessi finanzjarji tal-Komunitajiet Ewropej (8) u (Euratom, KE) Nru 2185/96 tal-11 ta' Novembru 1996 dwar il-kontroll u s-spezzjonijiet fuq il-post immexxija mill-Kummissjoni għall-protezzjoni ta' l-interessi finanzjarji tal-Komunitajiet Ewropej mill-frodi u minn irregolaritajiet oħra (9), u mar-Regolament (KE) Nru 1073/1999 tal-Parlament Ewropew u tal-Kunsill tal-25 ta' Mejju 1999 dwar l-investigazzjonijiet imwettqa mill-Uffiċċju Ewropew kontra l-Frodi (OLAF) (10).

         IDDEĊIEDEW KIF ĠEJ:
   Artikolu 1
   Suġġett
   Din id-Deċiżjoni tistabbilixxi r-regoli dwar il-kontribut tal-Komunità għall-finanzjament ta' l-istandardizzazzjoni Ewropea sabiex tiġi appoġġata l-implimentazzjoni ta' politika, miżuri, azzjonijiet u leġiżlazzjoni speċifiċi tal-Komunità.
   Artikolu 2
   Korpi eliġibbli għall-finanzjament Komunitarju
   Il-finanzjament Komunitarju jista' jingħata lill-korpi Ewropej għall-istandardizzazzjoni rikonoxxuti li huma elenkati fl-Anness I tad-Direttiva 98/34/KE għall-implimentazzjoni ta' l-attivitajiet elenkati fl-Artikolu 3 ta' din id-Deċiżjoni.
   Madankollu, finanzjament mill-Komunità jista' wkoll jingħata lil korpi oħra għall-implimentazzjoni tax-xogħol preliminarju jew anċillari li għandu konnessjoni ma' l-istandardizzazzjoni Ewropea msemmija fl-Artikolu 3(1)(b), kif ukoll għall-programmi msemmija fl-Artikolu 3(1)(f).
   Artikolu 3
   Attivitajiet ta' l-istandardizzazzjoni eliġibbli għall-finanzjament mill-Komunità
   1.   Il-Komunità tista' tiffinanzja l-attivitajiet ta' l-istandardizzazzjoni Ewropej li ġejjin:

               (a)

               il-produzzjoni u r-reviżjoni ta' standards Ewropej jew ta' kwalunkwe prodott ta' l-istandardizzazzjoni ieħor neċessarju u xieraq għall-implimentazzjoni tal-politika u tal-leġiżlazzjoni tal-Komunità;

               (b)

               it-twettiq ta' xogħol preliminarju jew anċillari li għandu konnessjoni ma' l-istandardizzazzjoni Ewropea bħalma huma studji, programmi, evalwazzjonijiet, analiżi komparattivi, xogħlijiet ta' riċerka, xogħol f'laboratorji, testijiet bejn laboratorji differenti u xogħol ta' evalwazzjoni tal-konformità;

               (ċ)

               l-attivitajiet tas-segretarjati ċentrali tal-korpi Ewropej għall-istandardizzazzjoni, bħalma huma l-iżvilupp tal-politika, il-koordinazzjoni ta' l-attivitajiet għall-istandardizzazzjoni, l-ipproċessar ta' xogħol tekniku u l-għoti ta' informazzjoni lill-partijiet interessati;

               (d)

               il-verifika tal-kwalità, u tal-konformità mal-politika u l-legiżlazzjoni Komunitarja korrispondenti, ta' l-istandards Ewropej jew ta' kull prodott ieħor ta' l-istandardizzazzjoni;

               (e)

               it-traduzzjoni, fejn ikun meħtieġ, ta' l-istandards Ewropej jew ta' kull prodott ieħor Ewropew ta' l-istandardizzazzjoni użati bħala appoġġ għall-politika u l-leġiżlazzjoni tal-Komunità f'lingwi uffiċjali tal-Komunità li mhumiex il-lingwi operattivi tal-korpi Ewropej ta' l-istandardizzazzjoni; it-tħejjija ta' dokumenti li jispjegaw, jinterpretaw u jissimplifikaw l-istandards, kif ukoll it- tħejjija ta' gwidi għall-utenti u ta' dokumenti dwar l-aħjar prattika;

               (f)

               attivitajiet li jfittxu li jwettqu programmi ta' assistenza teknika, koperazzjoni ma' pajjiżi terzi u l-promozzjoni u t-titjib tas-sistema Ewropea ta' l-istandardizzazzjoni u ta' l-istandards Ewropej fost il-partijiet interessati fil-Komunità, kif ukoll fuq il-livell internazzjonali.

         2.   L-attivitajiet imsemmija fil-paragrafu (1)(a) huma eliġibbli għall-finanzjament mill-Komunità biss jekk il-Kumitat stabbilit fl-Artikolu 5 tad-Direttiva 98/34/KE jkun ġie kkonsultat dwar it-talbiet li se jitressqu quddiem il-korpi Ewropej ta' l-istandardizzazzjoni.
   Artikolu 4
   Finanzjament
   L-allokazzjonijiet għall-attivitajiet imsemmija f'din id-Deċiżjoni għandhom ikunu stabbiliti kull sena mill-awtorità tal-baġit fil-parametri tal-qafas finanzjarju.
   Artikolu 5
   Arranġamenti għall-finanzjament
   1.   Il-finanzjament Komunitarju għandu jkun mogħti:

               (a)

               f'forma ta' għotjiet ta' flus mingħajr sejħa għal proposti lill-korpi Ewropej għall-istandardizzazzjoni biex iwettqu l-attivitajiet imsemmija fl-Artikolu 3 u lill-korpi b'mandat f'att bażiku skond l-Artikolu 49 tar-Regolament Finanzjarju biex iwettqu, flimkien mal-korpi Ewropej għall-istandardizzazzjoni, il-ħidma stipulata fl-Artikolu 3(1)(b) ta' din id-Deċiżjoni;

               (b)

               f'forma ta' għotjiet ta' flus wara sejħa għal proposti, jew bi proċeduri għall-akkwist pubbliku, lill-korpi oħra biex iwettqu, flimkien mal-korpi Ewropej għall-istandardizzazzjoni, il-ħidma ta' standardizzazzjoni msemmija fl-Artikolu 3(1)(b) jew il-programmi stipulati fl-Artikolu 3(1)(f).

         2.   L-attivitajiet tas-segretarjati ċentrali tal-korpi Ewropej ta' l-istandardizzazzjoni msemmija fl-Artikolu 3(1)(ċ), jista' jkunu ffinanzjati kemm fuq il-bażi ta' għotjiet ta' flus għal azzjonijiet, kif ukoll ta' għotjiet ta' flus għal funzjonament. F"każ ta' tiġdid, l-għotjiet ta' flus għal funzjonament ma għandhomx jitnaqqsu awtomatikament.
   3.   Il-Kummissjoni għandha tiddeċiedi l-arranġamenti għall-finanzjament imsemmija fil-paragrafi 1 u 2, dwar l-ammonti u, fejn ikun meħtieġ, dwar il-perċentaġġ massimu ta' finanzjament skond it-tip ta' attività. Id-deċiżjonijiet tal-Kummissjoni f'dan ir-rigward għandhom ikunu ppubblikati.
   4.   Ftehim ta' għoti ta' flus jistgħu jawtorizzaw kopertura b'rata fissa għall-ispejjeż ġenerali tal-benefiċjarju sa massimu ta' 30 % tat-total ta' l-ispejjeż eliġibbli diretti għal azzjonijiet, ħlief fejn l-ispejjeż indiretti tal-benefiċjarju jkunu koperti permezz ta' għoti ta' flus operattiva ffinanzjata mill-baġit ġenerali ta' l-Unjoni Ewropea.
   5.   Il-kofinanzjament fil-forma ta' kontribuzzjonijiet mhux finanzjarji għandhom ikunu aċċettati. L-evalwazzjoni tal-kontribuzzjonijiet ta' dan it-tip għandha titwettaq skond ir-Regolament (KE, Euratom) Nru 2342/2002.
   6.   L-għanijiet komuni ta' kooperazzjoni u l-kondizzjonijiet amministrattivi u finanzjarji li jirrigwardaw l-għotjiet ta' flus lill-korpi Ewropej ta' l-istandardizzazzjoni għandhom ikunu ddefiniti fil-ftehim qafas ta' sħubija ffirmati mill-Kummissjoni u mill-korpi Ewropej ta' l-istandardizzazzjoni skond ir-Regolament Finanzjarju u r-Regolament (KE, Euratom) Nru 2342/2002. Il-Parlament Ewropew u l-Kunsill għandhom ikunu infurmati bil-konklużjoni ta' dawn il-ftehim.
   Artikolu 6
   Amministrazzjoni u monitoraġġ
   1.   L-allokazzjonijiet stabbiliti mill-awtorità tal-baġit għall-finanzjament ta' attivitajiet ta' l-istandardizzazzjoni jistgħu jkopru wkoll l-ispejjeż amministrattivi marbuta ma" azzjonijiet li għandhom x'jaqsmu mat-tħejjija, il-monitoraġġ, l-ispezzjoni, il-verifika u l-evalwazzjoni, li jkunu direttament meħtieġa għall-ksib ta' l-għanijiet ta' din id-Deċiżjoni, u b'mod partikolari studji, laqgħat, attivitajiet ta' informazzjoni u ta' pubblikazzjoni, spejjeż marbuta man-networks ta' l-informatika għall-iskambju ta' informazzjoni kif ukoll kull spiża oħra għal assistenza amministrattiva u teknika li l-Kummissjoni tista' tuża għall-attivitajiet ta' l-istandardizzazzjoni.
   2.   Il-Kummissjoni għandha tevalwa r-relevanza ta' l-attivitajiet ta' l-istandardizzazzjoni li jirċievu finanzjament Komunitarju fid-dawl tal-ħtiġijiet tal-politika u tal-leġiżlazzjoni tal-Komunità u tinforma lill-Parlament Ewropew u lill-Kunsill dwar ir-riżultat ta' dawn l-evalwazzjonijiet mill-inqas kull ħames snin.
   Artikolu 7
   Protezzjoni ta' l-interessi finanzjarji tal-Komunità
   1.   Il-Kummissjoni għandha tiżgura li, fl-implimentazzjoni ta' l-attivitajiet iffinanzjati taħt din id-Deċiżjoni, l-interessi finanzjarji tal-Komunità jkunu protetti bl-applikazzjoni ta' miżuri preventivi kontra l-frodi, il-korruzzjoni u attivitajiet illegali oħra, bit-twettiq ta' kontrolli effettivi u bl-irkupru ta' pagamenti li tħallsu meta ma jkunux dovuti u, jekk jinstabu irregolaritajiet, permezz ta' pieni effettivi, proporzjonati u diswasivi, skond ir-Regolamenti (KE, Euratom) Nru 2988/95, (Euratom, KE) Nru 2185/96 u (KE) Nru 1073/1999.
   2.   Fir-rigward ta' l-attivitajiet tal-Komunità ffinanzjati taħt din id-Deċiżjoni, in-nozzjoni ta' irregolarità msemmija fl-Artikolu 1(2) tar-Regolament (KE, Euratom) Nru 2988/95 għandha tfisser kull ksur ta' dispożizzjoni tal-liġi tal-Komunità jew kull ksur ta' obbligu kuntrattwali li jirriżulta minn att jew ommissjoni ta' operatur ekonomiku li għandu, jew jista' jkollu, l-effett li jippreġudika l-baġit ġenerali ta' l-Unjoni Ewropea jew il-baġits amministrati minnha b'nefqa inġustifikata.
   3.   Kwalunkwe ftehim u kuntratti li jirriżultaw minn din id-Deċiżjoni għandhom jipprevedu għal monitoraġġ u kontroll finanzjarju mill-Kummissjoni jew minn kwalunkwe rappreżentant awtorizzat minnha, u għal verifiki mwettqa mill-Qorti ta' l-Awdituri, li jekk ikun meħtieġ jitwettqu fil-post.
   Artikolu 8
   Dħul fis–seħħ
   Din id-Deċiżjoni għandha tidħol fis-seħħ fl-għoxrin jum wara d-data tal-pubblikazzjoni tagħha fil-Ġurnal Uffiċjali ta' l-Unjoni Ewropea.

      Magħmul fi Strasburgu, il-24 ta' Ottubru 2006.

            Għall-Parlament Ewropew

            Il-President

         J. BORRELL FONTELLES

            Għall-Kunsill

            Il-President

         P. LEHTOMÄKI

      (1)  ĠU C 110, 9.5.2006, p. 14.

      (2)  Opinjoni tal-Parlament Ewropew tas-17 ta' Mejju 2006 (għadha mhijiex ippubblikata fil-Ġurnal Uffiċjali) u Deċiżjoni ta' 18 ta' Settembru 2006.

      (3)  ĠU L 204, 21.7.1998, p. 37. Direttiva kif emendata l-aħħar bl-Att ta' l-Adeżjoni ta' l-2003.

      (4)  ĠU C 91, 16.4.2003, p. 7.

      (5)  ĠU L 36, 7.2.1987, p. 31. Deċiżjoni kif emendata bir-Regolament (KE) Nru 807/2003 (ĠU L 122, 16.5.2003, p. 36).

      (6)  ĠU L 248, 16.9.2002, p. 1.

      (7)  ĠU L 357, 31.12.2002, p. 1. Regolament kif emendat bir-Regolament (KE, Euratom) Nru 1248/2006 (ĠU L 227, 19.8.2006, p. 3).

      (8)  ĠU L 312, 23.12.1995, p. 1.

      (9)  ĠU L 292, 15.11.1996, p. 2.

      (10)  ĠU L 136, 31.5.1999, p. 1.